CELEX: 62019CN0851
Language: mt
Date: 2019-11-19 00:00:00
Title: Kawża C-851/19 P: Appell ippreżentat fid-19 ta’ Novembru 2019 minn DK mis-sentenza mogħtija mill-Qorti Ġenerali (L-Ewwel Awla) fl-10 ta’ Settembru 2019 fil-Kawża T-217/18, DK vs SEAE

2.3.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 68/30
            
         
      Appell ippreżentat fid-19 ta’ Novembru 2019 minn DK mis-sentenza mogħtija mill-Qorti Ġenerali (L-Ewwel Awla) fl-10 ta’ Settembru 2019 fil-Kawża T-217/18, DK vs SEAE
      (Kawża C-851/19 P)
      (2020/C 68/32)
      Lingwa tal-kawża: il-Franċiż
      
         Partijiet
      
      
         Appellant: DK (rappreżentanti: S. Orlandi, T. Martin, avocats)
      
         Parti oħra fil-proċedura: Is-Servizz Ewropew għall-Azzjoni Esterna
      
         Talbiet
      
      L-appellant jitlob li l-Qorti tal-Ġustizzja jogħġobha:
      
                  —
               
               
                  tannulla is-sentenza tal-10 ta’ Settembru 2019 fil-kawża DK vs SEAE (T-217/18);
               
            
                  —
               
               
                  tannulla d-deċiżjoni tat-23 ta’ Mejju 2017 li timponi sanzjoni dixxiplinari kontra r-rikorrent;
               
            
                  —
               
               
                  tikkundanna lis-SEAE għall-ispejjeż taż-żewġ istanzi.
               
            
         Aggravji u argumenti prinċipali
      
      Ir-rikorrent jitlob l-annullament tas-sentenza tal-10 ta’ Settembru 2019 (T-217/18), li permezz tagħha l-Qorti Ġenerali ċaħdet ir-rikors tiegħu għal annullament u kkundannatu għall-ispejjeż.
      F’dan ir-rigward ir-rikorrent jinvoka motiv uniku bbażat fuq żball ta’ liġi (punti 28 sa 53 tas-sentenza appellata), sa fejn il-Qorti Ġenerali interpretat l-Artikolu 10(b) tal-Anness IX tar-Regolamenti tal-Persunal fis-sens li jippermetti t-teħid inkunsiderazzjoni ta’ dannu li diġà ġie kkumpensat bħala ġustifikazzjoni għall-impożizzjoni ta’ sanzjoni iktar ħarxa fil-konfront tal-uffiċjal meta mqabbla mas-sanzjoni rrakkomandata mill-Bord Dixxiplinari.